**KUNFEHÉRTÓ KÖZSÉG KÉPVISELŐ-TESTÜLETE**

1983-1/2021.

**K I V O N A T**

Kunfehértó Község Képviselő-testületének 2021. június 30-án megtartott

nyílt ülése jegyzőkönyvéből

*(kihagyva a kihagyandókat!)*

***42/2021.(VI.30.)Kt.sz. H a t á r o z a t***

**Keresztes Orsolya óvodavezető kérelme közalkalmazotti jogviszonyának lemondással történő megszüntetése iránt és pályázat kiírása óvodavezetői munkakör tárgyában**

Kunfehértó község képviselő-testülete megtárgyalta az óvodavezetői (magasabb vezetői) beosztás ellátására vonatkozó pályázati kiírásról szóló előterjesztést az alábbiak szerint határozott:

1. Kunfehértó Község Önkormányzata Képviselő-testülete Keresztes Orsolya óvodavezető határozatlan idejű közalkalmazotti jogviszonyát 2021. augusztus 31. napjával - lemondása miatt – megszünteti azzal, hogy a munkavégzés alól nem menti fel, a ki nem vett 29 nap szabadságát a lemondási idő alatt kell részére kiadni.
2. A Képviselő-testület a kunfehértói Mosolyvár Óvoda és Mini Bölcsőde óvodavezetői (magasabb vezetői) munkakör betöltésére pályázatot hirdet az alábbi tartalommal:

***Kunfehértó Község Önkormányzata***

*A közalkalmazottak jogállásáról szóló 1992. évi XXXIII. törvény 20/B §. alapján*

*pályázatot hirdet*

***Mosolyvár Óvoda és Mini Bölcsőde***

***óvodavezető (magasabb vezető)***

*munkakör betöltésére*

***A közalkalmazotti jogviszony időtartama:*** *határozatlan idejű közalkalmazotti jogviszony*

***Foglalkoztatás jellege:*** *teljes munkaidő*

***A vezetői megbízás időtartama:*** *határozott időre, 2021. szeptember 1 – 2026. 08. 31-ig szól.*

***A munkavégzés helye:*** *Bács-Kiskun megye, 6413 Kunfehértó, Ady E. u. 4. szám*

***A munkakörbe tartozó, illetve a vezetői megbízással járó lényeges feladatok:*** *a nemzeti köznevelésről szóló 2011. évi CXC. törvényben (továbbiakban: Nkt.) meghatározott köznevelési intézményvezetői feladatkör és az intézményben óvodapedagógusi feladatok ellátása. Az intézmény teljes körű pedagógiai szakmai vezetése, törvényes működésének biztosítása a hatályos jogszabályi rendelkezések és az intézmény alapító okirata szerint.*

***Illetmény és juttatások:*** *az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény rendelkezései és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet rendelkezései az irányadók.*

***Pályázati feltételek:***

* *főiskola, óvodapedagógus munkakör betöltéséhez szükséges felsőfokú iskolai végzettség és szakképzettség,*
* *pedagógus-szakvizsga keretében szerzett intézményvezetői szakképzettség*
* *pedagógus munkakörben szerzett legalább 5 év szakmai gyakorlat*
* *Nkt. 66. § (1) bekezdésének b)-c) pontjai alapján a pályázó ne álljon a tevékenység folytatását kizáró foglalkozástól eltiltás hatálya alatt, büntetlen előéletű és cselekvőképes legyen,*
* *vagyonnyilatkozat tételi eljárás lefolytatása*
* *a nevelési oktatási intézményben pedagógus munkakörben fennálló határozatlan idejű teljes munkaidőre szóló alkalmazás, vagy a megbízással egyidejűleg pedagógus munkakörben történő határozatlan idejű teljes munkaidőre szóló kinevezés*

***A pályázat elbírálásánál előnyt jelent:***

* *Nevelési-oktatási intézményben szerzett vezetői tapasztalat*

***A pályázat részeként benyújtandó iratok, igazolások:***

***-****szakmai önéletrajz,*

*-az intézmény vezetésére vonatkozó, szakmai helyzetelemzésre épülő, fejlesztési elképzeléseket is részletező vezetési program*

*- iskolai végzettséget és szakképzettséget igazoló okiratok másolatai,*

*-szakmai tapasztalat igazolása másolattal,*

*-3 hónapnál nem régebbi erkölcsi bizonyítvány bemutatása, mely szerint a pályázó a Kjt. 20. § (2) bekezdés a) és d) pontjában meghatározott feltételeknek megfelel,*

*- nyilatkozat a vagyonnyilatkozat tételi kötelezettség vállalásáról,*

*-nyilatkozat, amelyben a pályázó hozzájárul, hogy a pályázat elbírálásában közreműködők a pályázatba betekinthetnek, személyes adatait megismerhetik,*

*-pályázó nyilatkozata arról, hogy nem áll cselekvőképességet részlegesen korlátozó vagy teljesen korlátozó gondnokság alatt,*

*-nyilatkozat, hogy a pályázó kéri, vagy nem kéri a pályázatot elbíráló testületi ülésen zárt ülés tartását.*

***A munkakör betölthetőségének időpontja:*** *2021. szeptember 1.*

***A pályázat benyújtásának határideje:*** *Nemzeti Közigazgatás Intézet közszolgálati állásportálján való megjelenést követő 30. nap. (2021. augusztus 9.)*

***A pályázattal kapcsolatos további információ:*** *A pályázati kiírással kapcsolatban további információt nyújt: Huszár Zoltán polgármester, tel: 06/77/507-102, vagy Kónya Tímea Renáta jegyző, tel: 06/77/507-101.*

***A pályázatok benyújtásának módja:***

***-*** *Postai úton, a pályázatnak a Kunfehértó Község Önkormányzat címére történő megküldésével (6413 Kunfehértó, Szabadság tér 8.) Kérjük a borítékon feltüntetni: „pályázat-óvodavezető”.*

*- Személyesen: Kunfehértói Polgármesteri Hivatal (6413 Kunfehértó, Szabadság tér 8.)*

*- A pályázatot zárt borítékban kell benyújtani „pályázat-óvodavezető” tárgy megjelöléssel 1 példányban papíron és 1 példányban elektronikusan. Kérjük a borítékon feltüntetni a pályázati adatbázisban szereplő azonosító számot.*

***A pályázat elbírálásának határideje:*** *2021. augusztus 27.*

***A pályázat elbírálásának módja, rendje:***

*A nemzeti köznevelésről szóló 2011. évi CXC törvény, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Kormányrendeletben foglalt pályázati eljárást követően, az eljárásban résztvevők véleményét mérlegelve a megbízási jogkör gyakorlója Kunfehértó Község Önkormányzatának Képviselő-testülete dönt. A pályázat kiírója fenntartja a jogot a pályázat eredménytelenné nyilvánítására.*

**Határidő**: azonnal

**Felelős**: Huszár Zoltán polgármester

**A Képviselő-testület határozatáról értesülnek:**

Farkasné Meszes Éva munkaügyi ügyintéző

*(kihagyva a kihagyandókat!)*

K.m.f.

 Huszár Zoltán sk. Kónya Tímea Renáta sk.

 polgármester jegyző

Kivonat hiteléül:

(: Csordás Bettina:)

hatósági ügyintéző